**Vaasan Yliopiston Ylioppilaskunta** (**VYY**) on Vaasan yliopiston opiskelijoiden edunvalvontajärjestö. Vaasan yliopiston ylioppilaskuntaan kuuluu yli 4300 opiskelijaa.

Vaasan kauppakorkeakoulun ylioppilaskunta (VKY) nimellä aiemmin kulkenut VYY on perustettu vuonna 1968. Vuonna 1980 ylioppilaskunta nimettiin Vaasan korkeakoulun ylioppilaskunnaksi. Vaasan yliopiston ylioppilaskunta -nimi otettiin käyttöön Vaasan yliopiston nimimuutoksen ja uusien tiedekuntien myötä vuonna 1991.

Historia
--------

### Ylioppilaskunnan perustaminen

1960-luvun lopulla valta oli yliopistolaitoksessa keskittynyt lähinnä professorien käsiin*lähde?*. Suomen Ylioppilaskuntien Liitto (SYL) halusi tähän muutoksen. SYL ottikin Vaasan uuden kauppakorkeakoulun erityiseen suojelukseensa.*lähde?*

Tarkoituksena oli, että uusi ylioppilaskunta tukisi "mies ja ääni" -periaatetta eli kaikille korkeakouluyhteisöjen jäsenille haluttiin yleinen ja yhtäläinen äänioikeus. 

SYL:n aloitteesta Vaasaan perustettiin oma ylioppilaskunta. Vaasan kauppakorkeakoulun ylioppilaskunnan perustava kokous pidettiin 19.9.1968. Kuraattoriksi osakuntamallin mukaisesti valittiin hanketta ajanut Kari Lehtola, joka on tullut tunnetuksi myös Onnettomuustutkintakeskuksen johtajana. Tuohon aikaan hän oli Etelä-Pohjanmaalla suorittamassa auskultointiaan varatuomarin arvoa varten.

### Toiminta käynnistyy

Ylioppilaskunnan ensimmäiset vuodet osuivat 60-luvun radikalisoitumisen ajalle. Ajan henkenä oli taistella tasa-arvoisuuden puolesta. Ylioppilaskunnassa alettiin painia myös konkreettisten asioiden parissa. Ylioppilaskunnalla oli oma ruokala sekä ravintola, joka tuottikin VKY:lle hyvät tulot.*lähde?*

Kansainvälinen toiminta alkoi jo 1970-luvulla. Toiminnan aloitti vielä nykyäänkin yliopistolla kansainvälisiä harjoittelupaikkoja välittävä AIESEC. 

1970-luvulla perustettiin myös oma lehti VeeKooYy. Nyttemmin lakkautettu Vaasan ylioppilaslehti oli sen perillinen.

  

**Ainejärjestöt syntyvät**

Ensimmäisen ainejärjestön, Övertäjät ry:n, perustivat kielenkääntäjät. Yhdistyksen toiminta alkoi 1982 ja yhdistys rekisteröitiin 1987. Yhdistys lopetti toimintansa Vaasan yliopiston ja Jyväskylän yliopiston kielten liikkeenluovutuksen seurauksena vuonna 2018. 

Kauppatieteilijöillä ei aluksi ollut varsinaista ainejärjestöä vaan heidän asioitaan edustajistossa ajoi lähinnä VaKaPo – Vaasan Kauppakorkeakoulun Porvarit. 

Vuonna 1989 myös ei- porvarilliset kauppatieteilijät saivat oman ainejärjestön Warrantti ry:n, jonka ensimmäisenä puheenjohtajana toimi Kari Korkiakoski.

Myös VORU eli Vaasan Opiskelevat Reserviupseerit ry, toimi aktiivisesti 1980-luvulla. Sen vahvaan asemaan vaikuttivat näkyvät ja laajaa luottamusta nauttineet*lähde?* puheenjohtajat Jukka Ylitalo, Petteri Lehti ja Tero Hirvilammi.

### Yhteistyötä Suomessa ja ulkomailla

Laman iskiessä ja korkeakoulun muuttuessa yliopistoksi VYY:n toiminta oli vahvasti tappiollista ja sitä oli pakko supistaa*lähde?*. Esimerkiksi omasta kesäravintolasta Segelföreningenistä oli luovuttava. Ajan mittaan ylioppilaskunnassa onkin keskitytty tarkemmin ydintoimintaan eli jäsenistön palveluun. 

Pienet ylioppilaskunnat päättivät 1990-luvulla yhdistää voimansa. Vaasan ylioppilaskunta aloitti periferiayhteistyötoiminnan Oulun ja Lapin yliopistojen ylioppilaskuntien kanssa. Yhteistyöllä haettiin mm. yhteistä rintamaa SYL:n liittokokouksiin. Vuonna 1995 yhteistyöhön liittyi Kuopion ylioppilaskunta. Vuotta myöhemmin yhteistyöhön liittyivät myös Jyväskylän, Joensuun ja Lappeenrannan ylioppilaskunnat. Uuden yliopistolain myötä niin kutsuttujen periferiaylioppilaskuntien määrä supistuu yhdellä Joensuun ja Kuopion yhdistyessä Itä-Suomen yliopiston ylioppilaskunnaksi.

Historian saatossa yhteistyötä on viritelty myös ulkomaisten, mm. Uumajan yliopiston ylioppilaskunnan kanssa. 1980-luvulla solmittiin suhteita rautaesiripun taakse. Tämä mahdollisti vierailukäynnit ainakin Moskovaan kansainvälisten suhteiden instituuttiin ja Prahaan paikalliseen kauppakorkeakouluun. 

Jotkut opiskelijat hankkivat silloisen järjestelmän mukaiset 20 opintoviikkoa "kansainvälisiä opintoja" opiskelemalla Uumajassa suomea. Uudelleen avatut suhteet Uumajan kanssa tosin jäätyivät saman tien uudelleen, kun VYY:n hallituksen vierailu 1997 onnistui kaatamaan paikallisen ylioppilaskunnan hallituksen. Syynä oli Uumajan ylioppilaskunnan hallituksen puheenjohtajan omavaltainen ja vastuuton käytös juomatarjoiluihin liittyen.

Hallinto
--------

Vaasan yliopiston ylioppilaskunnan sääntömääräisiä toimielimiä ovat ylintä päätösvaltaa käyttävä edustajisto sekä operatiivisesta toiminnasta vastaava hallitus. Edustajiston ja hallituksen lisäksi ylioppilaskunnan piirissä toimivat myös hallituksen perustamat valiokunnat ja jaostot.

### Edustajisto

Ylioppilaskunnan korkein päättävä elin on 30-jäseninen edustajisto. Se valitaan kahden vuoden välein parittomina vuosina yleisillä ja suhteellisilla vaaleilla, joissa äänioikeutettuja ovat kaikki ylioppilaskunnan jäsenet. Edustajisto mm. valitsee ylioppilaskunnan hallituksen, pääsihteerin ja puheenjohtajiston sekä päättää strategisista linjauksista kuten jäsenmaksun suuruudesta ja toimintasuunnitelmasta.

### Hallitus

Hallitus käyttää ylioppilaskunnan yleistä hallinto- ja toimeenpanovaltaa ja vastaa ylioppilaskunnan käytännön toiminnasta yhdessä pääsihteerin johtaman sihteeristön kanssa. Hallituksen jäsenet toimivat sekä edunvalvontaan, kulttuuriin ja vapaa-aikaan että yrityssuhteisiin liittyvien tehtävien parissa. Hallituksen tarkoituksena on varmistaa, että jokainen yliopiston opiskelija voisi edistää opintojaan joustavasti ja omaan tahtiin sekä pitää huolta itsestään myös vapaa-ajalla. Hallitus myös valitsee työntekijät.

Ainejärjestöt
-------------

1990-luvulta lähtien eri alojen ainejärjestöt ovat ottaneet aktiivisemman roolin edustamiensa opiskelijoiden vapaa-ajanvieton järjestäjinä ja edunvalvojina. Ainejärjestöt järjestävät muun muassa juhlia, kursseja, kulttuuri- ja urheilutapahtumia sekä Vaasassa perinteisesti erittäin suosittuja sitsejä. Nykyään ylioppilaskunnan piirissä toimii viisi ainejärjestöä:  

* Kauppatieteiden opiskelijoiden Warrantti,
* Teknisten tieteiden opiskelijoiden Tutti,
* Viestintätieteiden opiskelijoiden Comedia,
* Multimediajärjestelmien ja teknisen viestinnän opiskelijoiden Giga sekä
* Hallintotieteiden opiskelijoiden Hallinnoijat ry.
* Kieltenlukijoiden Övertäjät (Arkistoitu – Internet Archive) lopetti toimintansa 2018.

Vaasan ylioppilastalo
---------------------

Vaasan ylioppilaskunnan ylioppilastalo päätettiin rakentaa vuonna 2007 yhdessä Palosaaren Yrityskeskus Oy:n kanssa. Ylioppilastalo-hankkeen perustamisesta ja talon rahoittamisesta päätettiin 1980-luvun puolivälissä, jolloin Ylioppilaskunnan edustajisto päätti korottaa ylioppilaskunnan jäsenmaksua, ja rahastoida korotuksen tuomat varat ylioppilastalorahastoon. Vaasan ylioppilastalon, Domus Bothnican peruskivi muurattiin 19.11.2007 ja harjakaisia vietettiin 18.4.2008. Ylioppilastalo vihittiin virallisesti käyttöön 24.9.2008.

Hallituksen puheenjohtajat ja pääsihteerit
------------------------------------------

| Vuosi | Puheenjohtaja | - |
| --- | --- | --- |
| 2022 | Sara Alasuutari | Lauri Tuohiniemi
Johanna Luomala |
| 2021 | Elmo Nikula | Johanna Luomala |
| 2020 | Aleksi Sandroos | Johanna Luomala
Kaisa Paavola |
| 2019 | Hannes Torppa | Kaisa Paavola |
| 2018 | Kim Kujala | Kaisa Paavola |
| 2017 | Juuso Aaltonen | Kaisa PaavolaJaana Asiala |
|
| 2016 | Matilda Vähäkangas | Jaana Asiala |
|
| 2015 | Mikko Martikkala | Jaana Immonen |
| 2014 | Henna Hirvonen | Jaana Immonen
Jarkko Seppälä |
| 2013 | Daniel Lahti | Jarkko Seppälä
  |
| 2012 | Toni Vahevaara | Jarkko Seppälä
  |
| 2011 | Juhana Holopainen | Jarkko Seppälä,
Mikael Viitala |
| 2010 | Visa Kananoja | Mikael Viitala
  |
| 2009 | Laura Suutari | Mikael Viitala,Tatu Tanski
  |
| 2008 | Hanna-Leena Pitkänen | Tatu Tanski
  |
| 2007 | Lauri Vaisto | Tatu Tanski
  |
| 2006 | Piia Rekilä | Tatu Tanski,Jani Peräsarka
  |
| 2005 | Juha Silander | Jani Peräsarka
  |
| 2004 | Vihtori Niemelä | Jani Peräsarka
  |
| 2003 | Kalle Pinni | Jani Peräsarka,Jukka-Pekka Jauhiainen
  |
| 2002 | Jani Peräsarka | Jukka-Pekka Jauhiainen
  |
| 2001 | Katri Lammi | Jukka-Pekka Jauhiainen
  |
| 2000 | Lena Koskela | Jukka-Pekka Jauhiainen,Tuuli Tiirikkala (vs.)
  |
| 1999 | Mikko Helkala | Tuuli Tiirikkala (vs.),Johanna Kestilä (vs.),Jukka-Pekka Peill (Jauhiainen) (vs.),Samppa Siikavirta
  |
| 1998 | Johanna Kestilä | Samppa Siikavirta
  |
| 1997 | Jarkko Savolainen | Samppa Siikavirta
  |
| 1996 | Jaakko Lintunen | Samppa Siikavirta,Antti Hakala
  |
| 1995 | Samppa Siikavirta | Antti Hakala
  |
| 1994 | Petri Nikkilä | Antti Hakala
  |
| 1993 | Erno Tornikoski | Antti Hakala,Eriikka Söderström
  |
| 1992 | Tero Mämmelä | Eriikka Söderström
  |
| 1991 | Sari Torsti (1.5.–31.12.),Miikka Huotari (1.1.–30.4.) | Eriikka Söderström,Timo Saranpää
  |
| 1990 | Miikka Huotari | Timo Saranpää
  |
| 1989 | Ossi Vanhamäki (1.8.–31.12.),Timo Saranpää (1.1.–31.7.) | Timo Saranpää,Hannu Schaffter
  |
| 1988 | Mika Puusa | Hannu Scaffter
  |
| 1987 | Hannu Schaffter | Hannu Schaffter,Harri Kalliokoski
  |
| 1986 | Hannu Schaffter (22.5.–31.12.),Harri Kalliokoski (1.1.–13.3.) | Harri Kalliokoski,Reijo Kotiranta
  |
| 1985 | Kaija Keskinen | Reijo Kotiranta
  |
| 1984 | Kaija Keskinen | Reijo Kotiranta
  |
| 1983 | Sirpa Koskela (7.10.–31.12.),Reijo Kotiranta (1.1.–1.6.) | Reijo Kotiranta,Tero Rintala
  |
| 1982 | Jaana Kaartinen | Tero Rintala
  |
| 1981 | Veijo Korhonen | Pekka Heikkinen (vs.),Kimmo Peuranto
  |
| 1980 | Tero Rintala | Kimmo Peuranto,Jussi Itävuori
  |
| 1979 | Kimmo Peuranto | Jussi Itävuori
  |
| 1978 | Petri Karttunen | Jussi Itävuori
  |
| 1977 | Soile Jaakonsaari | Jussi Itävuori,Esa Karjula
  |
| 1976 | Raimo Pitkänen | Esa Karjula
  |
| 1975 | Seppo Rintanen | Esa Karjula,Herkko Saari
  |
| 1974(8.5.–31.12.) | Esa Karjula | Herkko Saari,Markku Vuorenmaa,Pentti Kärkkäinen
  |
| 1974(1.1.–23.4.) | Esa Karjula | Pentti Kärkkäinen
  |
| 1973 | Pekka Miettinen | Pentti Kärkkäinen
  |
| 1972 | Antti Kasi | Pentti Kärkkäinen,Jukka Peltoniemi
  |
| 1971(26.2.–31.12.) | Eero Piipponen | Jukka Peltoniemi
  |
| 1970/71(1.9.1970–25.2.1971) | Antti Koski | Paavo Sippola
  |
| 1969/70(18.11.1969–31.8.1970) | Eero Niemelä | Paavo Sippola
  |
| 1968 | Hannu Lahtinen | Paavo Sippola
  |

Lähteet
-------

1. ↑  Edustajisto 2019-2020 Vaasan ylioppilaskunta.  Arkistoitu 10.12.2019. Viitattu 10.12.2019.
2. ↑   (Arkistoitu – Internet Archive)
3. ↑  Kohonen, Olli & Kullas, Emilia (toim.): *Vaasan yliopiston ylioppilaskunnan historiikki 1968-2003*. [Vaasan yliopiston ylioppilaskunta], 2004.
4. ↑   (Arkistoitu – Internet Archive)
5. ↑   (Arkistoitu – Internet Archive)
6. ↑   (Arkistoitu – Internet Archive)
7. ↑   (Arkistoitu – Internet Archive)
8. ↑

Aiheesta muualla
----------------

* Vaasan yliopiston ylioppilaskunnan verkkosivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vaasan yliopisto |
| --- |
|  |
| **Sijainti**: Palosaari, Vaasa |
|  |
| Tiedekunnat | Filosofinen tiedekunta · Kauppatieteellinen tiedekunta · Teknillinen tiedekunta |
|  |
| Erillislaitokset | Levón-instituutti · Tritonia |
|  |
| Kampus | Domus Bothnica · Fabriikki · Konttori · Luotsi · Muova · Puuvillatalo · Technobothnia · Tervahovi · VEBIC |
|  |
| Media | Vox Cordis |
|  |
| Ihmiset | Alumnit · Rehtorit |
|  |
| Tutkimus | Deliberatiivisen hyvinvointipolitiikan johtaminen · Johtamisen käytännöt ja diskurssi · Kielikylpy ja muut monikieliset oppimisympäristöt · Vaasa Group for textual and translation studies · Aineeton pääoma · Auditing and control in accounting · Finance and financial accounting · Henkilöstöjohtaminen · Talousoikeudellinen informaatio · Kansainvälisen liiketoiminnan ja markkinoinnin strategiat · Kulutustutkimus ja asiakasarvon luominen · Networked Value Systems · Matemaattinen mallintaminen · SC-Research · Uusiutuvat energiat · Älykkäät sähköjärjestelmät |
|  |
| Opiskelijaelämä | 

|  |  |
| --- | --- |
| Yhteisöt | Vaasan yliopiston ylioppilaskunta |
|  |
| Ainejärjestöt | CoMedia · Giga · Hallinnoijat · Tutti · Warrantti · Övertäjät |
|  |
| Kulttuuri ja media | Vaasan Ylioppilasteatteri Ramppi · Vaasan ylioppilaskuoro · Vaasan ylioppilaslehti |

 |
|  |
| Muuta | Yliopistokollegio · Vaasan opiskelija-asuntosäätiö |
|  |
| **Perustettu**: 1968 · **Opiskelijoita**: 5 351 |

 |

Suomen ylioppilaskunnat

|  |  |
| --- | --- |
| Nykyiset | AYY (Aalto-yliopisto) · HYY (Helsingin yliopisto) · ISYY (Itä-Suomen yliopisto) · JYY (Jyväskylän yliopisto) · LYY (Lapin yliopisto) · LTKY (Lappeenrannan teknillinen yliopisto) · OYY (Oulun yliopisto) · SHS (Svenska Handelshögskolan) · TaiYo (Taideyliopisto) · TREY (Tampere) · TYY (Turku) · VYY (Vaasan yliopisto) · ÅAS (Åbo Akademis) |
| Entiset | KY (Helsingin kauppakorkeakoulu) · JoYY (Joensuun yliopisto) · KYY (Kuopion yliopisto) · KUVYO (Kuvataideakatemia) · TOKYO (Taideteollinen korkeakoulu)  · TTYY (Tampereen teknillinen yliopisto) · Tamy (Tampereen yliopisto) · TeYo (Teatterikorkeakoulu) · TKY (Teknillisen korkeakoulu) · TuKY (Turun kauppakorkeakoulu) · SAY (Sibelius-Akatemia) |